Radio Nova

**Radio Nova** on uutisradiona aloittanut Suomen ainoa täysin valtakunnallinen kaupallinen radiokanava, ja se on kaupallisista radioista kuunnelluin   1 264 000 viikoittaisella kuulijallaan (KRT 5-7/2018) tavoittaen 25,6 prosenttia väestöstä viikossa.   Kanavan kohderyhmänä on 25–45-vuotiaat aikuiset (AC/MOR).

Kanava lähetti uutisia ja säätiedotuksia aiemmin joka tunti vuorokauden ympäri vuoden jokaisena päivänä, nykyisin uutisia lähetetään tasatunnein arkisin 7–22, lauantaisin 9–22 ja sunnuntaisin 10–19 välisenä aikana. Myös liikennetiedotuksia voi kuunnella Radio Novalta. Kanavalla on hyvin vahva liikenneimago, koska liikennetiedotteiden ohella se lähettää perjantaisin ja sunnuntaisin liikennepainotteista ohjelmaa, Radio Nova Liikenteessä.

## Historia

Ensimmäinen valtakunnallinen radiolupa myönnettiin 26. syyskuuta 1996 Suomen Uutisradiolle, joka aloitti radiolähetykset toukokuussa 1997 nimellä Radio Nova.

Aiemmin hallitus ei ollut suostunut myöntämään valtakunnallisia radiolupia, mutta vuoden 1996 hakemukselleen MTV perusti Oy Suomen Uutisradio Ab:n yhdessä suuria puolueita lähellä olevien viestintäyritysten kanssa, jolloin lupa myönnettiin tälle yritykselle. Tuolloin oli viisi muutakin luvanhakijaa. 

Radio Novan toimitusjohtajaksi palkattiin Classic Radion toimitusjohtajana toiminut Petri Manninen. Uutispäätoimittajana aloitti helmikuussa 1997 Yleisradiosta siirtynyt Risto Pohjanpalo ja ohjelmajohtajana Sami Jalonen Classic FM:stä. Radio Novan ensimmäiseksi musiikkipäälliköksi palkattiin Yleisradion Ylen Aikaisen musiikkipäällikkö Arto Vilkko.

Radio Novan nimen keksi päätoimittaja Risto Pohjanpalo. Nimi oli alun perin rekisteröity toisaalle, mutta sen haltijat luopuivat siitä korvauksetta Suomen Uutisradion hyväksi.

Radio Novan ohjelmakaaviossa oli aluksi uutisia neljä kertaa tunnissa. Tasalta ja puolelta olivat sähkeuutislähetykset ja 15 yli ja 15 vailla tasatunnin lyhyet uutisotsikot. Näin tiheä uutispalvelu todettiin kuitenkin pian kuulijoita väsyttäväksi ja siirryttiin käytäntöön, jossa tasatunnein tulee varsinainen uutislähetys ja puolelta uutisraportti. Nykyään STT:n uutiset tulevat tasatunnein arkisin klo 7–22. Ensimmäisinä vuosina oli prime-ajan tunneilla myös kaksi ajankohtaisjuttua koti- ja ulkomaisista aiheista. Radio Novan omistus muuttui, kun Aamulehti ja MTV sulautuivat ja muodostivat Alma Median vuonna 1997. Vuonna 2011–2012 Novan tilat modernisoitiin kovalla kädellä, muun muassa studion paikka siirrettiin rakennuksen keskelle.

### Sisältöuudistus ja siirtyminen Bauer Median omistukseen
Helmikuussa 2015 tiedotettiin, että Radio Nova aloittaa laajan uudistusten sarjan sisältökonseptissaan. Uudistuksessa Radio Novan ohjelmistosta tehtiin sisältöpainotteisempaa ja ohjelmavirran sekä soittolistan merkitystä vähennettiin. Kanavan tunnuslauseeksi tuli "Uskomme tarinoiden voimaan". Ohjelmakartassa uudistus näkyi muun muassa uuden Seitsemän oikein -ohjelmasarjan alkamisena. Ohjelmaa lähetettiin joka päivä 14–16 sekä uusintana seuraavana päivänä 20–22. Ohjelmassa keskiössä oli henkilöhaastattelut ja kappalevalinnoissa painotettiin musiikkia tunnelman ja tarinoiden välittäjänä.

Seitsemän oikein -ohjelmasarjan lopettamisesta kerrottiin marraskuussa 2015, vain vähän ennen julkisuuteen tihkuneita tietoja Radio Novan myymisestä. Kanavan silloinen ohjelmapäällikkö Samuli Aaltonen perusteli ohjelmasarjan lopettamista uudistuvalla ohjelmakartalla. Seitsemän oikein -ohjelma oli Aaltosen mukaan suosittu, muttei tarpeeksi suosittu jotta sitä olisi jatkettu.

Suomen hallitus antoi 3. joulukuuta 2015 ennakkopäätöksen, jonka mukaan Radio Novan ohjelmistolupa voidaan siirtää Bauer Medialle. Hallitus katsoi, että kauppa ei johda kansallisen ohjelmatarjonnan keskittymiseen radiomarkkinoilla, vaan ohjelmatarjonnan kokonaisuus säilyy monipuolisena myös määräysvallan muutoksen jälkeen. 

Heti yrityskaupan toteuduttua Bauer laittoi katkolle lähes kaikkien Novan juontajien sopimukset ja yhtiössä aloitettiin yt-neuvottelut. Niiden seurauksena irtisanottiin 21 henkilöä, mm. Radio Novalla 19 vuotta juontanut Ile Jokinen, joka juonsi viimeisen lähetyksensä Novalla 2. helmikuuta 2016.

Bauer Media tiedotti 8. helmikuuta 2016 lopettavansa radiokanava The Voicen, jonka tilalla aloitti uusi hittikanava Kiss. Samassa yhteydessä The Voicen entiset juontajat Anssi Honkanen, Niina Backman ja Oku Luukkainen siirtyivät Novalle. Myös ysärimusiikin erikoisohjelma Retroperjantai siirtyi Radio Novan ohjelmistoon.

### Ohjelmamuutokset 2026
28. tammikuuta 2026 ilmoitettiin, että ohjelmien juontajistossa tehdään muutoksia. Radio Novan Iltapäivän juontaja Suvi Hartlin siirrettiin Radio Novan Aamuun Minna Kuukan sekä Kimmo Vehviläisen kanssa. Iltapäivässä jatkoi Esko Eerikäinen uuden juontajaparinsa Veronica Verhon kanssa.

## Omistus ja johto
Radio Nova on osa Bauer Media Groupia. Kanavan aiempi omistaja oli 74 prosentin omistusosuudella MTV, joka puolestaan siirtyi keväällä 2005 suomalaiselta Alma Medialta ruotsalaisomistukseen. MTV oli Bonnierin omistuksessa vuoteen 2019 saakka.

Ruotsalainen Modern Times Group omisti aiemmin osan Radio Novasta.

Radio Novan toimitusjohtaja on Bauer Median tj. Sami Tenkanen. Bauer Median sisältöjohtajana toimii Hermanni Seppälä, Radio Novan ohjelmapäällikkönä Janica Saxelin-Rinne  ja myyntijohtajana Sivi Purmonen.

Radio Novan toimitusjohtajana ennen sen siirtymistä Bauer Median omistukseen toimi Tomi Halonen.

## Ohjelmat

### Nykyisiä ohjelmia

* Radio Novan Aamu
* Radio Nova Päivä 	
* Radio Novan Iltapäivä
* Radio Nova Ilta		
* Radio Nova Liikenteessä 
* Retroperjantai
* Radio Nova Club ysäri 
* Radio Novan Lauantaiaamu 
* Radio Novan Lauantai 
* Waldon Lauantailöylyt 
* Radio Novan Sunnuntaibrunssi
* Radio Nova Klassikot 
* Radio Nova TOP 20 lista 

### Arkisin

### Lauantaisin

### Sunnuntaisin

### Uutiset
* Radio Novan Uutiset: STT:n tuottamat uutiset lähetetään tasatunnein arkisin 7–22 välisenä aikana, lauantaisin 9–22 välisenä aikana ja sunnuntaisin 10–19 välisenä aikana.
* Radio Novan ja Forecan sääennuste: Sääennuste tulee aina uutisten päätteeksi ja noin 20 minuutin kuluttua uutisista aina silloin, kun juontaja on studiossa. Sääennusteen Radio Novalle tekee sääpalvelu Foreca.
Vuoden 2017 lokakuussa uutisoitiin, että Alma Mediaan kuuluva Iltalehti alkaa tuottaa uutisia Radio Novalle. Aiemmin radiouutisia tuottanut MTV Uutiset irtisanoi sopimuksensa Bauer Median kanssa. Täten MTV:n radiouutisten kahdenkymmenen vuoden yhteistyö Radio Novan kanssa päättyi.

Vuodenvaihteessa 2020–2021 MTV alkoi jälleen tuottaa uutisia Radio Novalle, jotka kuitenkin päättyivät 4. huhtikuuta 2024 klo 22 uutisiin. Tekoälyn lukemat uutiset alkoivat 5. huhtikuuta 2024. Uutiset tuottaa STT.

### Vanhoja ohjelmia

* Äänessä Vieras
* Mitä kuuluu Marja-Leena?
* Onnenillat
* Turpakäräjät
* Annika tosihommissa
* Suomilista TOP-20
* Kannatti herätä!
* Mitä missä milloin - Radio Nova 10 vuotta
* Villa Nova
* Radio Nova spa
* Konttori
* Kesäteranssi
* Ilta auringossa
* Joonas Hytönen show
* Eppu raiteilla
* Muna vai kana?
* Peilipallo Goes Bikini
* Sininen Eläintarha
* Salovaara liikenteessä
* Reissumies Arttu Harkki
* Samuli FM
* Samuli Aaltosen Moniväriset Kalat
* Kansakunnan Kahvitunti
* Friday Night Fever
* Erikoismies Laitinen
* Pop eilen - toissapäivänä
* Seitsemän oikein
* After Work
* Ajoneuvos liikenteessä
* Enbuske & Linnanahde Crew
* Enbuske & Linnanahde Crew - Viikon parhaat
* Matkalla maailman ympäri
* Musabrunssi
* Musaa ja Sporttia
* Nova Stagen klubi
* Perjantai perjantai!
* Radio Novan illallinen
* Radio Novan Musiikin teho-osasto
* Spotify Chart Show
* Vappulandia
* Vapun Valtakunta

### Juontajat

* Minna Kuukka
* Anssi Honkanen
* Niina Backman
* Matti Airaksinen
* Jussi Halli
* Suvi Hartlin
* Janne Virtanen

* Antti Haajanen
* Kimmo Vehviläinen
* Heidi Suomi
* Joanna Kuvaja
* Esko Eerikäinen
* Waldo
* Jani Jääskeläinen
* Mikko Suursalmi
* Veronica Verho

### Entiset juontajat

* Mari Valosaari
* Nanna Bhose
* Aki Linnanahde
* Janne Kataja
* Arttu Harkki
* Taavi Salmivaara
* Mika Saukkonen
* Ile Jokinen
* Oku Luukkainen
* Sari Seppälä
* Joonas Hytönen
* Jone Nikula
* Nanna Ripattila
* Tico Anttonen
* Milla Mattila
* Jalle Niemelä
* Satu Risteli
* Salsa Sinisalo
* Minna Ottavainen
* Ari Hursti
* Samuli Aaltonen
* Paula Noronen
* Eppu Salminen
* Lorenz Backman
* Jani Rajalin
* Samuli Väänänen
* Elli Collan
* Annika Metsäketo
* Tuomas Enbuske
* Tuomas Rajala
* Marco Bjurström
* Katja Ståhl
* Rita Strömmer
* Jarkko Luoma
* Antero Mertaranta
* Matti Ylönen
* Vappu Pimiä
* Tytti Kiviharju
* Hanski Kinnunen
* Pertti Salovaara
* Lauri Salovaara
* Tuulianna Tola 

## Musiikki
### Kanavan musiikkiprofiili
Radio Novalla soi *keskitien pop ja rock*. Radio Nova soittaa uuden musiikin lisäksi runsaasti klassikkokappaleita.

Radio Novan musiikki lajitellaan tyylin, tunnelmaan, tempon ja aikakauden mukaan. Tämän jälkeen ne ajetaan tarkasti laaditun suunnitelman mukaisesti musiikinhallintaohjelmaan, joka sijoittaa kappaleet päivittäin oikeaan järjestykseen. Tavoitteena on laatia jokaiselle päivälle mahdollisimman sopiva tarjonta musiikin eri tyylilajeja, sopivasti kotimaista ja kansainvälistä musiikkia ja tunnelmaltaan vaihtelevia kappaleita. Radio Novaan lähetetään päivittäin kymmeniä uusia levyjä kuunneltavaksi. Jokainen biisi kuunnellaan ja arvioidaan mitkä niistä sopivat Radio Novaan soitettavaksi. Jokainen Radio Novassa soiva kappale arvioidaan laajoissa musiikkitutkimuksissa, joissa selvitetään mm. suomalaisten musiikkimieltymyksiä. Silti kanavan soittolistoja, etenkin niiden lyhyyttä on arvosteltu runsaasti blogeissa ja erilaisilla keskustelupalstoilla.

Kanavan musiikkipäällikkönä toimi vuoteen 2020 asti Bauer Median Head of Music Oku Luukkainen. Musiikkittuottajana on pitkään toiminut Rainer Savander.

Radio Novassa on myös saattanut aiemmin kuulla tietyn artistin kokonaisen levyn kerralla. Esimerkiksi kesäkuussa 2012 Novassa vietettiin Chisu-päivää, jolloin soitettiin Chisun Kun valaistun 2.0 -levy kokonaisuudessaan.

Yleisradion lopettama Heikki Harman *Pop eilen – toissapäivänä* -musiikkiohjelma siirtyi Radio Novalle, jonka profiilin kehitykseen Harma on tyytyväinen, ja se alkoi esittää ohjelmaa 7. kesäkuuta 2015 alkaen sunnuntaiaamuisin. Ohjelma on Radio Novan ensimmäinen säännöllinen toimitettu musiikkiohjelma. Pop eilen - toissapäivänä lähetettiin viimeisen kerran Novalla 26. joulukuuta 2015.

## Taajuudet

## Radio Gaala -palkinnot
* 1999, 2008, 2018 ja 2019 vuoden radiona. 
* 2017 ja 2018 kanavapäällikkö Niina Jokiaho vuoden ohjelmapällikkönä.
* 2018 "Kun Aki polkee niin Radio Novan some kulkee" vuonna Vuoden Some.
* 2009 Radio Novan kehitys- ja tutkimuspäällikkö Irmeli Ekholm *vuoden radioammattilainen*.
* 2010 tutkimussuunnittelija Niina Pippuri *vuoden radiotulokas*. Mainos 'Aamuihmiset' palkittiin *vuoden parhaana radiomainoksena*.
* 2013 Radio Novan kuunnelmat eli Kuukan harrastajateatteri Vuoden äänituotanto 

## Lähteet

## Aiheesta muualla
* Radio Novan kotisivut
* Bauer Median kotisivut
* Radio Novan virallinen YouTube-kanava